Eolo furiosu

Candu ‘e Mare mossu turbolentu
Eolo cun sos bentos este in giru
Flagellende piantas de ammiru.
Ca cumanda cun furia su entu

Nisciuna cosa lassada in’assentu
Devastad totu su chi l’este a tiru
Astratu e vendicosu che Vampiru
Si no distrued tottu no est cuntentu.

Che distruttore tened fama eterna
Dae ogni agricoltore est odiadu
Ca candu isse tirad est guai.

Ue dimoras intru ‘e sa caverna
Cherias tue, bentu, impresonadu
Pro chi non torres a tirare mai.

Ulassa, mese Austu 2005